b'\n_START_ARTICLE_\nRok Luna\xc4\x8dek\n_START_SECTION_\nFlirt / Flirrt\n_START_PARAGRAPH_\nLeta je 1997 je s skupino Flirt pri zalo\xc5\xbebi Helidon izdal prvenec Frizerski salon. Kasneje je s skupino izdal \xc5\xa1e album Modroplavo (1998, Helidon) in Univerzum (2000, Menart Records). Z izidom tega albuma, na katerem so se zvrstile \xc5\xa1tevilne uspe\xc5\xa1nice, so postali ena najbolj popularnih slovenskih pop skupin. Leta 2002 je po koncertu na Vrhniki zapustil skupino. V letu 2009 se je skupina v spremenjeni postavi in z dodatnim R-jem v imenu ponovno vrnila na glasbeno sceno.  \xc5\xbde v naslednjem letu (2010) so Flirrt izdali svoj \xc4\x8detrti studijski album z naslovom Horizont. Za tem je skupina izdala \xc5\xa1e 3 albume, in sicer album Lajf (2013), akusti\xc4\x8dni album Izpod kovtra (2014) in dvojni studijski album Jekyll & Hyde (CD1, 2017 in CD2, 2018).  _NEWLINE_Od leta 1997 pa do 2018 je Luna\xc4\x8dek za skupino Flirt / Flirrt napisal ve\xc4\x8d kot 100 avtorskih skladb. Med najbolj uspe\xc5\xa1ne zagotovo sodijo slednje: \xc2\xbbRomeo in Julija\xc2\xab, \xc2\xbbV mojem telesu\xc2\xab, \xc2\xbbNjena balada (v meni in tebi)\xc2\xab, \xc2\xbbKo je ni\xc2\xab\xc2\xa0(najbolj predvajana pesem na radijskih postajah leta 1999), \xc2\xbbOna\xc2\xab, \xc2\xbbKoga sanja\xc2\xab, \xc2\xbbInja\xc2\xab, \xc2\xbbPoljubi me\xc2\xab, \xc2\xbbNa peronu\xc2\xab, \xc2\xbbPrvi\xc4\x8d\xc2\xab, \xc2\xbbZbiram vse, kar nosila je\xc2\xab, \xc2\xbbNeko\xc4\x8d sva se pa rada imela\xc2\xab, \xc2\xbbPunca v belem\xc2\xab, \xc2\xbbNima\xc5\xa1 kaj za zgubit\xc2\xab\xc2\xa0z Juretom Torijem. Avgusta 2018 so izdali singel\xc2\xa0\xc2\xbb20 let nazaj\xc2\xab, 1. aprila 2019 pa so predstavili pesem "A ni super \xc5\xbeivet".\n_START_SECTION_\nKantavtorstvo\n_START_PARAGRAPH_\nLuna\xc4\x8dek, \xc4\x8digar najve\xc4\x8dji vzorniki so \xc4\x90or\xc4\x91e Bala\xc5\xa1evi\xc4\x87, Arsen Dedi\xc4\x87, Toma\xc5\xbe Pengov, Leonard Cohen, Bruce Springsteen, Johnny Cash in Bob Dylan, pravi, da je \xc5\xbee od najstni\xc5\xa1kih let naprej pisal poezijo._NEWLINE_Leta 2017 se je prvi\xc4\x8d javno prestavil kot kantavor na 37. Festivalu melodij morja in sonca s skladbo \xc2\xbbOb morju\xc2\xab. Do danes je izdal 7 skladb: \xc2\xbbNisem kriv\xc2\xab\xc2\xa0(ki je bila izbrana na nate\xc4\x8daju Imamo dobro glasbo), \xc2\xbbOb morju\xc2\xab, \xc2\xbbPri\xc5\xa1la si tiho\xc2\xab\xc2\xa0(ki je poklon pokojnemu Toma\xc5\xbeu Pengovu), \xc2\xbbUteha \xc5\xa1oferjev in no\xc4\x8dnih izmen\xc2\xab, \xc2\xbbV preteklosti ni prihodnosti\xc2\xab, duet s Karmen Kaan (iz dua Mon\'ami) \xc2\xbbLjubezen iz navade\xc2\xab, \xc2\xbbKaj vse je videlo \xc5\xbee morje\xc2\xab\xc2\xa0, \xc2\xbbVodovodar Brane\xc2\xab\xc2\xa0in \xc2\xbbLjubezen\xc2\xab\xc2\xa0(Popevka 2019).\n_START_SECTION_\nBesedila za druge izvajalce\n_START_PARAGRAPH_\nZa druge izvajalce je do danes napisal ve\xc4\x8d kot 200 besedil. _NEWLINE_Tako je med drugim pisal besedila za razli\xc4\x8dne slovenske izvajalce, kot so Alya (Dobro jutro, \xc5\xbeivljenje, Halo), Slavko Ivan\xc4\x8di\xc4\x87 (Neko\xc4\x8d), Modrijani (Sre\xc4\x8da je v naju, Ti me tako lepo), Sergije Lugovski (Zdaj je, kar je), Dare Kauri\xc4\x8d & New swing quartet (Kam je vsa ljubezen \xc5\xa1la?), Mambo kings (Balerina, Moje srce, Romeo in Julija), Natalija Verboten (V srce, \xc4\x8ca\xc5\xa1a vina), Helena Blagne (Kar bo, pa bo), Manca \xc5\xa0pik (Serenada, Po tebi mi di\xc5\xa1i ljubezen in Oba z Isaacom Palmo, Kjer pomol poljubi morje, Kot bi te kdo ustvaril po meni, Bela barka), Zvita feltna (Edina, Kraljica, Gin in tonic, V dobrem starem Piranu, Zate), Victory (\xc5\xa0e vedno sva ista, Najlep\xc5\xa1a si), Nika Zorjan (Za vedno, Luna), Nu\xc5\xa1a Derenda (Sto in ena), BQL (Ko je ni, Ptica, Ni predaje, ni umika), Vili Resnik (Moj objem), Domen Kumer (Najbolj\xc5\xa1e vino, Prva runda, Nisva prva, niti zadnja), Ga\xc5\xa1per Rifelj (Hotel za 2), Klemen Bunderla (Slaba kopija, 100 razlogov), S.I.T. (Vro\xc4\x8de), Mon\'ami (Dekle, Stvar percepcije, Ku\xc5\xa1n me, Kar sva imela, Vedno in povsod), Tanja Ribi\xc4\x8d (Ljudje), Flora & Paris (Potujem sam, Na\xc5\xa1a bajta), Samuel Lucas (Sebe dajem, Nih\xc4\x8de ne ve, To sem jaz, Kot nekdaj), Jana \xc5\xa0u\xc5\xa1ter\xc5\xa1i\xc4\x8d (Sama), Calypso & Urban Vidmar (Le rezerva), Urban Vidmar (16 let, Amore mio, Plima in oseka), Mark Zebra (Fenomenalna, Marina, S.O.S.)  itd.\n_START_SECTION_\nNagrade\n_START_PARAGRAPH_\nNa 7. glasbenem festivalu Zlatne note, ki je potekal v Kri\xc5\xbeevcih na Hrva\xc5\xa1kem je Rok Luna\xc4\x8dek prejel nagrado za najbolj\xc5\xa1e besedilo za pesem Kad ode\xc5\xa1 (v sloven\xc5\xa1\xc4\x8dini Rada bi vrnila \xc4\x8das nazaj), ki jo je predstavila slovenska pevka Tamara Gori\xc4\x8danec. Za omenjeno pesem je Luna\xc4\x8dek napisal tudi glasbo.'